Okresná prokuratúra Komárno 
Pohraničná 6, 945 28 Komárno 1	

Číslo: 1 Pv 748/13/4401	Komárno, 25.11.2015 
EEČ : 2-30-142-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

Rozhodol: 	prokurátorka Okresnej prokuratúry Komárno

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Komárno zo dňa 13.3.2014 spisová značka 1 Pv 748/13/4401 ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Na skutkovom základe, že dňa 10. decembra 2013 v čase okolo 09.00 hod. v obci XXXXX po XXXXX viedol osobné motorové vozidlo značky Škoda 120, EČ XXXXX, pričom v dôsledku toho, že riadne nesledoval situáciu v cestnej premávke prednou časťou svojho vozidla narazil do zadnej časti bicykla, pri pravom okraji cesty stojacej cyklistky XXXXX, nar. XXXXX, ktorá v dôsledku nárazu spadla na zem a utrpela duplexnú zlomeninu 11-12 rebra vľavo a zlomeninu priečneho výbežku tela 1. stavca bedrovej chrbtice s posunom úlomkov, uvedené zranenia si vyžiadali dobu liečenia a práceneschopnosti v trvaní najmenej 6 týždňov.     

Uznesením prokurátora Okresnej prokuratúry Komárno zo dňa 13.3.2014, spisová značka 1 Pv 748/13/4401 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	18 mesiacov
 
Odôvodnenie: 
Prokurátorka Okresnej prokuratúry Komárno dňa 13. marca 2014 pod sp. zn.  1 Pv 748/13/4401 - 8 postupom podľa § 216 odsek 1 písmeno a), písmeno b), písmeno c) Trestného poriadku podmienečne zastavila trestné stíhanie voči obvinenému XXXXX pre prečin ublíženia na zdraví podľa § 157 odsek 1 Trestného zákona, ktorého sa dopustil na tom skutkovom základe, že dňa 10. decembra 2013 v čase okolo 09.00 hod. v obci XXXXX po XXXXX viedol osobné motorové vozidlo značky Škoda 120, EČ XXXXX, pričom v dôsledku toho, že riadne nesledoval situáciu v cestnej premávke prednou časťou svojho vozidla narazil do zadnej časti bicykla, pri pravom okraji cesty stojacej cyklistky XXXXX, nar. XXXXX, ktorá v dôsledku nárazu spadla na zem a utrpela duplexnú zlomeninu 11-12 rebra vľavo a zlomeninu priečneho výbežku tela 1. stavca bedrovej chrbtice s posunom úlomkov, uvedené zranenia si vyžiadali dobu liečenia a práceneschopnosti v trvaní najmenej 6 týždňov.
 Podľa § 216 odsek 2 Trestného poriadku bola skúšobná doba určená v trvaní 18 mesiacov.
Uznesenie  nadobudlo právoplatnosť 24.3.2014.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovej aj ďalším uloženým obmedzeniam, rozhodne orgán, ktorý trestné stíhanie  v prvom stupni podmienečne zastavil, že sa obvinený osvedčil, inak rozhodne a to prípadne aj počas skúšobnej doby, že sa v trestnom stíhaní pokračuje.
Skúšobná doba podmienečne zastaveného trestného stíhania obvinenému uplynula dňom 24.9.2015.
Na obvineného bol zabezpečený výpis z evidencie priestupkov ako i odpis z registra trestov a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania viedol riadny život a preto je možné rozhodnúť o jeho osvedčení.  

S poukazom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	 Melinda Slivková 
	 prokurátorka